## ZA JAVNO ZDRAVSTVO KARLOVAČKE ŽUPANIJE

# K A R L O V A C

**Dr. Vladka Mačeka 48**

**UPRAVNO VIJEĆE**

**Broj: 02 – 2725/2-22**

**Karlovac, 22. prosinac 2022.**

**Z A P I S N I K**

**s 15. sjednice Upravnog vijeća Zavoda za javno zdravstvo Karlovačke županije, održane dana 22. prosinac 2022., s početkom u 15,15 sati u predavaonici, I kat, ul. dr. Vladka Mačeka 48, Karlovac.**

**D N E V N I R E D**

1. Usvajanje zapisnika sa 13. i 14. sjednice Upravnog vijeća Zavoda za javno zdravstvo

    Karlovačke županije.

2. Izvješće o poslovanju za razdoblje siječanj- studeni 2022. Zavoda za javno zdravstvo

Karlovačke županije.

3. Donošenje 3. Rebalansa Financijskog plana Zavoda za javno zdravstvo Karlovačke

županije za 2022.

4. Donošenje Financijskog plana Zavoda za javno zdravstvo Karlovačke županije za 2023.

s projekcijama za 2024. i 2025.

5 . Donošenje Programa rada i razvoja Zavoda za javno zdravstvo Karlovačke županije

     za 2023.

6. Odluka o ovlaštenju ravnatelja za zaključenje ugovora sa HZZO za 2023. i

    realizaciju Plana nabave za 2023.

7. Utvrđivanje potrebe zapošljavanja.

8. Odluka o ovlaštenju ravnatelja za oročavanje sredstava.

9. Odluka o imenovanju Povjerenstva za kvalitetu.

10. Različito.

Predloženi dnevni red je usvojen.

Odluke:

**Točka 1.**

Usvajaju se zapisnici sa 13. i 14. sjednice Upravnog vijeća Zavoda za javno zdravstvo Karlovačke županije, bez primjedbi.

**Točka 2.**

Usvaja se Izvješće o poslovanju Zavoda za javno zdravstvo Karlovačke županije za razdoblje siječanj – prosinac 2022. koji se nalazi u privitku ove Odluke i sastavni je dio arhivskog zapisnika.

**Točka 3.**

Donosi se 3. Rebalansa Financijskog plana za 2022. Zavoda za javno zdravstvo Karlovačke županije, koji se nalazi u privitku ove Odluke i sastavni je dio arhivskog zapisnika.

**Točka 4.**

Donosi se Financijski plan za 2023. s projekcijama za 2024. i 2025. Zavoda za javno zdravstvo Karlovačke županije, koje se nalazi u privitku ove Odluke i sastavni je dio arhivskog zapisnika.

**Točka 5.**

Donosi se Program rada i razvoja Zavoda za javno zdravstvo Karlovačke županije za 2023., koji se nalazi u privitku ove Odluke i sastavni je dio arhivskog zapisnika.

**Točka 6.**

1. Branko Zoretić, mag. oec., ravnatelj Zavoda za javno zdravstvo Karlovačke županije ovlašćuje se na zaključenje Ugovora o pružanju primarne zdravstvene zaštite (higijensko epidemiološke zdravstvene zaštite, javnog zdravstva, zdravstvene zaštite mentalnog zdravlja, prevencije i izvanbolničkog liječenja ovisnosti, preventivno odgojnih mjera za zdravstvenu zaštitu školske djece i studenata) i izvanbolničku specijalističko – konzilijarnu zdravstvenu zaštitu - medicinsku mikrobiologiju s parazitologijom, za 2023., sa Hrvatskim zavodom za zdravstveno osiguranje. O zaključenom Ugovoru ravnatelj će izvijestiti Upravno vijeće na prvoj narednoj sjednici.

2. Branko Zoretić, mag. oec., ravnatelj ovlašćuje se na realizaciju Plana nabave za 2023. sukladno Zakonu o javnoj nabavi (imenovanje ovlaštenih predstavnika naručitelja, donošenje odluke o odabiru i zaključenje ugovora o javnoj nabavi).

**Točka 7.**

Utvrđuje se potreba zapošljavanja prvostupnika sanitarnog inženjerstva u Službi zdravstvene ekologije, jednog izvršitelja, na određeno vrijeme od jedne godine.

**Točka 8.**

Branko Zoretić, mag. oec., ravnatelj Zavoda za javno zdravstvo Karlovačke županije ovlašćuje se na donošenje odluka o daljnjem oročavanju sredstava pri Karlovačkoj banci Karlovac u pojedinačnim iznosima do 400.000,00 kn, po isteku roka oročenja za sredstva koja su oročena temeljem odluka Upravnog vijeća donijetim u 2021. i 2022. godini, a sukladno financijskom stanju Zavoda za javno zdravstvo Karlovačke županije.

**Točka 9.**

I

Imenuje se Povjerenstvo za kvalitetu Zavoda za javno zdravstvo Karlovačke županije u sastavu:

1. Valentina Tomičić Žabčić, mag. nutr., predsjednica

2. Tamara Marković, dr. med. spec., članica

3. Davor Plažanin, dr.med. spec., član

4. Diana Dorma Duvnjak, mag. psihologije, članica

5. Dragana Benić, dr.med. spec., članica

6. Mr. sc. Željka Cerovac, članica.

7. Sanja Hrastovčak, back. sanit. ing., članica.

II

Povjerenstvo za kvalitetu:

– vodi registar zdravstvene ustanove o umrlim pacijentima,

– vodi registar o neželjenim ishodima liječenja sukladno općim aktima agencije nadležne

za kvalitetu zdravstvene zaštite,

– provodi kontrolu kvalitete medicinske dokumentacije Zavoda

– obavlja i druge poslove utvrđene zakonom kojim se uređuje kvaliteta zdravstvene zaštite.

Povjerenstvo za kvalitetu obvezno je ravnatelju tromjesečno podnositi izvješće o svome radu.

III

Ova odluka stupa na snagu danom donošenja.

**Točka 10.**

Pod ovom točkom dnevnog reda ravnatelj Branko Zoretić, mag. oec. izvijestio je Upravno vijeće o provedbi postupka jednostavne nabave radova na sanaciji pročelja objekta za zdravstvenu ekologiju i radova na uređenju okoliša objekta za mikrobiologiju.

**------------**

**PREDSJEDNIK**

**UPRAVNOG VIJEĆA**

**Prim. dr. sc. Hrvoje Cvitanović, dr. med.**